**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA ROVIŠĆE**

 Matični broj: 02551870 Šifra djelatnosti: 8411

 OIB: 02335455291

Rovišće, 10. listopada 2023. Broj IBANA: HR6624020061837500007

**BILJEŠKE UZ FINANCIJSKA IZVJEŠĆA ZA RAZDOBLJE OD 1. SIJEČNJA DO 30. RUJNA 2023. GODINE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Šifra 6111 –** ostvareni su za 23% veći prihodi od poreza na dohodak u odnosu na isto razdoblje prošle godine, uzrok tome je povećanje broja zaposlenih osoba s područja Općine Rovišće, povećanje minimalne plaće u sklopu koje je sad dio dohotka oporeziv što do sada nije bio slučaj te povećanje plaća općenito.

**Šifra 6134 –** prihod se u cijelosti odnosi na porez na promet nekretnina

# Šifra 6332 – prošle godine u istom razdoblju Općina je ostvarila prihod od Ministarstva regionalnog razvoja i fondova EU iz fonda sufinanciranje sufinanciranja za zatvaranje financijske konstrukcije izgradnje i opremanja zgrade kulturnog centra u Rovišću koji je financiran iz mjere 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

**Šifra 6341 –** Tekuće pomoći od izvanproračunskih korisnika, a u cijelosti se odnosi na sredstva ostvarena od Hrvatskog zavoda za zapošljavanje za pokriće troškova osobe zaposlene u javnim radovima. Trenutno je u Općini zaposlena jedna osoba kroz mjeru javnih radova.

**Šifra 6381** – Tekuće pomoći temeljem prijenosa EU sredstava su ostvarene u iznosu 16.858,23 eura, a u cijelosti se odnose na sredstva za projekt ZAŽELI

**Šifra 6382** – Kapitalne pomoći temeljem prijenosa EU sredstava u iznosu od 498.745,77 eura se u cijelosti odnosi na predujam za izgradnju tržnice financiranje iz mjere 7.4.1.

**Šifra 6422** – prihodi od zakupa i iznajmljivanja imovine su u porastu u odnosu na isto razdoblje prošle godine. U usporedbi s istim razdobljem, u ovoj godini su se puno iznajmljivali društveni domovi za razne prigode poput krštenja, proslava, rođendana i karmini što prošle godine nije bio slučaj zbog Covida.

**Šifra 6429** – Prihodi od nefinancijske imovine se svake godine smanjuju jer se predmeti ozakonjenja nezakonito izgrađenih zgrada polako privode kraju, a shodno tome se i smanjuju prihodi na ovoj poziciji. Budući da su pokrenuti postupci koji prethode prisilnoj naplati, ostvaren je porast u odnosu na isto razdoblje prošle godine.

**Šifra 6512** – se odnosi na prihode od naknade za održavanje groblja te prihode vezane za dodjelu grobnih mjesta i dozvola za radove na grobljima. Donesena je nova Odluka o visini naknade za uređenje groblja kojoj je naknada povećana za 60% zbog čega se i bilježi znatan porast prihoda u odnosu na prethodnu godinu.

**Šifra 6522** – Prihodi od vodnog gospodarstva se odnose na 8% vodnog doprinosa koji Hrvatske vode uplaćuju u općinski proračun temeljem ostvarene naplate

**Šifra 6531** – Komunalni doprinosi ostvareni su znatno manjem iznosu nego prošle godine jer su postupci ozakonjenja nezakonito izgrađenih zgrada u prostoru pri kraju i shodno tome se i prihod od komunalnog doprinosa smanjuje. Isto tako prošle godine je u istom razdoblju ostvaren znatno veći prihod nego u istom razdoblju ove godine zbog komunalnog doprinosa koji je obračunat za gradnju jedne velike poslovne hale.

**Šifra 31 –** Rashodi za zaposlene su znatno veći u odnosu na isto razdoblje prethodne godine jer je u studenom 2022. godine zaposleno 15 žena u projektu ZAŽELI na 6 mjeseci, a to se odražava i na rashode pod **šifrom 321.**

**Šifra 3221 –** početkom godine je nabavljena znatna količina uredskog materijala, što uključuje i tonere za sve pisače u općini što je i odrazilo na znatno veću realizaciju u odnosu na prethodnu godinu. Za uredski materijal je utrošeno 4.435,99 eura, za literaturu (razne pretplate na stručne časopise, portale, novine) 889,07 eura, materijal za čišćenje i higijenske potrepštine te toaletne papire za uredske prostorije, kulturne centre 10.030,04 eura.

**Šifra 3223** – Energija – povećanje cijene energenata na tržištu je dovelo do povećanja troškova u odnosu na prethodnu godinu

**Šifra 3234** – Jedan dio ovih troškova se odnosi na opskrbu vodom dok se veći dio odnosi na odvoz smeća. Početkom godine su pražnjeni kontejneri smeća na grobljima i javnim površinama na području cijele Općine zbog čega je ovakvo povećanje ovih rashoda u odnosu na prošlu godinu.

**Šifra 3236** – Zdravstvene i veterinarske usluge se odnose na usluge zbrinjavanja pasa lutalica u skloništu temeljem sklopljenog ugovora, a prošle godine je ova usluga evidentirana na pogrešnom računu zbog čega u prošloj godini nema realizacije na ovoj šifri

**Šifra 3238** – Računalne usluge su realizirane u većem iznosu nego prošle godine jer uključuju produljenje licenca za Office 365, programsko rješenje te uslugu unosa svih podataka u Središnji registar državne imovine te uslugu Chat GPTa.

**Šifra 3293** – Reprezentacija – ovi rashodi su realizirani u znatno većem iznosu nego prethodne godine jer se najvećim dijelom odnose na rashode za organizaciju i provedbu proslave 30.obljetnice Općine Rovišće koja je uključivala i svečanu sjednicu sa svečanim ručkom, obiteljski dan sa raznim kulinarskim događanjima, aktivnostima i igrama te organizaciju koncerta Željka Bebeka.

**Šifra 3295** – Pristojbe i naknade – odnose se na javnobilježničke pristojbe u iznosu 132,87 eura te 882,81 eura za autorsku naknadu za koncert koji je održan u sklopu obilježavanja 30. obljetnice Općine Rovišće.

**Šifra 3523** – Subvencije – ostvarene su u iznosu 2.000,00 eura a odnose se u cijelosti na sufinanciranje javnog poziva Turističke zajednice Bilogora – Bjelovar za razvoj turizma na području koje pokriva Turistička zajednica.

**Šifra 3672** – prijenosi proračunskim korisnicima su ostvareni u iznosu 135.200,00 eura. Ovaj iznos je znatno veći jer je prije svega veći broj zaposlenih u Dječjem vrtiću „Palčica“, a u svrhu poboljšanja materijalnih uvjeta u vrtiću, kvalitete rada je u dva navrata došlo do povećanja plaća i primitaka osoblja Dječjeg vrtića u odnosu na isto razdoblje prošle godine te povećanje svih troškova vrtića od energenata, sredstava za čišćenje i higijenske potrepštine do namirnica.

**Šifra 3721** – Općina Rovišće je i ove godine isplaćivala uskrsnice umirovljenicima čije su mirovine manje od 265,45 eura, povećanje ovih rashoda se odnosi na povećanje iznosa uskrsnice koje su veći u prosjeku za 12,50 eura u odnosu na prošlu godinu, prema popisu dostavljenom iz Hrvatskog zavoda za mirovinsko osiguranje pravo na isplatu uskrsnica ostvaruje 317 umirovljenika s područja Općine. Za uskrsnice i jednokratne pomoći temeljem Odluke Socijalnog vijeća utrošeno je 14.188,78 eura, 3.200,74 eura je utrošeno na sufinanciranje rane intervencije kod djece s razvojnim poteškoćama (sufinancira se individualni rad s radnim terapeutom te logopedom), 7.593,56 eura za jednokratne pomoći za svako novorođeno dijete (37 jednokratnih pomoći) te je 11.945,07 eura isplaćeno za drugu ratu potpore za stambeno zbrinjavanje mladih za kupnju ili izgradnju nekretnine na području Općine Rovišće.

**Šifra 3811** – tekuće donacije u novcu se u potpunosti odnose na tekuće donacije udrugama s područja Općine Rovišće temeljem prijavljenih i odobrenih projekta na javnom pozivu koji je Općina provela te redovno financiranje rada Vatrogasne zajednice Općine Rovišće koje je zakonom uređeno.

**Šifra 3812** – tekuće donacije u naravi se u potpunosti odnose na otpise potraživanja koja su otišla u zastaru, a temeljem Odluke Općinskog vijeća

**Šifra 3861** – Kapitalna pomoć trgovačkim društvima – u iznosu 30.000,00 temeljem Odluke Općinskog vijeća je komunalnom poduzeću u 100%-tnom vlasništvu Općine isplaćena kapitalna pomoć za nabavu potrebne opreme za obavljanje redovne djelatnosti

**Šifra 4212 –** rashodi se odnose na projektnu dokumentaciju sportskog centra Općine Rovišće koji je prijavljen na natječaj Ministarstva turizma i sporta u iznosu 47.142,42 eura te na troškove izgradnje tržnice u iznosu 383.562,67 eura koja se financira iz mjere 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

**Šifra 4214** – se u iznosu 85.332,49 eura odnosi na rekonstrukciju nogometnog igrališta Rovišće za koju je ostvarena kapitalna pomoć Ministarstva turizma i sporta, u iznosu 2.968,75 eura za nosače za LED javnu rasvjetu te u iznosu 87.435,87 za izgradnju nogostupa u Podgorcima II. FAZA i III. FAZA Nogostupa Rovišće – Kraljevac.

**Šifra 451** – Dodatna ulaganja na građevinskim objektima se u cijelosti odnose na opremanje vanjskog igrališta dječjeg vrtića koje je velikim dijelom financirano sredstvima Središnjeg državnog ureda za demografiju i mlade.

*Sastavila :*

 Viša stručna suradnica

 za financije i računovodstvo

 Sanja Horvat, v.r.

 **NAČELNIK**

 **OPĆINA ROVIŠĆE**

 Slavko Prišćan, v.r.